Oʻzbekiston Respublikasining Uy-joy fondini davlat yoʻli bilan hisobga olish toʻgʻrisida
(resolution, 2025-05-05)

Oʻzbekiston Respublikasi Uy-joy kodeksining 15, 17, 18, va 20-moddalariga muvofiq Vazirlar Mahkamasi qaror qiladi: 1. Quyidagilar: Oʻzbekiston Respublikasida Uy-joy fondini davlat yoʻli bilan hisobga olishning yagona tizimi toʻgʻrisidagi nizom 1-ilovaga muvofiq; Uylar va turar joylarni uy-joy fondiga kiritish tartibi toʻgʻrisidagi nizom 2-ilovaga muvofiq; Uylar va turar joylarni uy-joy fondidan chiqarish tartibi toʻgʻrisidagi nizom 3-ilovaga muvofiq; 2. “Yergeodezkadastr” davlat qoʻmitasining Qoraqalpogʻiston Respublikasi, viloyatlar va Toshkent shahri yer tuzish va koʻchmas mulk kadastri davlat korxonalari faoliyatiga metodik rahbarlikni, shuningdek uy-joy fondi hisobi yuritilishini taʼminlasin. 3. Belgilab qoʻyilsinki, Oʻzbekiston Respublikasida uy-joy fondini davlat yoʻli bilan hisobga olishning yagona tizimi toʻgʻrisidagi nizom amalga kiritilgunga qadar tuzilgan inventar hujjatlar yigʻma jildi, roʻyxatdan oʻtkazish daftarlari va boshqa hujjatlar haqiqiy hisoblanadi. 4. Oʻzbekiston SSR Ministrlar Sovetining “Uylar va xonalarning texnik va sanitar ahvolini tekshirish hamda ularning yashash uchun yaroqsizligini tan olish toʻgʻrisida, shuningdek, ularni boshqa maqsadlarda foydalanish uchun qayta sozlashni yoki buzishni amalga oshirish toʻgʻrisida” 1985-yil 6-dekabrdagi 605-son qarori (OʻzSSR QT, 1985-y., 12-son, 58-modda) oʻz kuchini yoʻqotgan deb hisoblansin. 5. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari B.S. Hamidov zimmasiga yuklansin. 1. Mazkur Nizom Oʻzbekiston Respublikasida uy-joy fondini, mulkchilik shakllaridan qatʼi nazar, davlat yoʻli bilan hisobga olishning yagona tizimini belgilaydi va koʻchmas mulk davlat kadastrining tarkibiy elementi hisoblanadi. 2. Uy-joy fondi obyektlarining joylashgan oʻrni, son va sifat tarkibi, texnik holati, obodonlashtirish darajasi va ularning qiymati toʻgʻrisida maʼlumot olish hamda ushbu koʻrsatkichlarni oʻzgartirish Oʻzbekiston Respublikasida uy-joy fondini davlat yoʻli bilan hisobga olishning asosiy vazifasi hisoblanadi. 3. Insonning yashashi uchun yaroqli boʻlgan turar joylar, shu jumladan, uylar, kvartiralar, xizmat turar joylari, maxsus uylar (yotoqxonalar, vaqtinchalik uy-joy fondi uylari, nogironligi boʻlgan shaxslar, faxriylar, yolgʻiz keksalar internat-uylari, shuningdek, bolalar uylari va boshqa maxsus maqsadlar uchun moʻljallangan uylar) davlat yoʻli bilan hisobga olinadi. Uylar va turar joylarni uy-joy fondiga kiritish, ularni uy-joy fondidan chiqarish, Uylar va turar joylarni uy-joy fondiga kiritish tartibi toʻgʻrisidagi nizomga, Uylar va turar joylarni uy-joy fondidan chiqarish tartibi toʻgʻrisidagi nizomga hamda Oʻzbekiston Respublikasining uy-joy toʻgʻrisidagi boshqa qonunchiligiga muvofiq amalga oshiriladi. 4. Oʻzbekiston Respublikasida uy-joy fondini davlat yoʻli bilan hisobga olishning yagona tizimi texnik (tezkor) va idoraviy statistika hisobini oʻz ichiga oladi. Texnik inventarizatsiya oʻtkazish va uylar hamda turar joylarga egalik huquqini va boshqa mulkiy huquqlarni roʻyxatdan oʻtkazish yoʻli bilan Oʻzbekiston Respublikasi uchun hisobga olishning yagona tizimi boʻyicha uy-joy fondini, uning qaysi idoraga qarashliligi va mulkchilik shakllaridan qatʼi nazar, texnik hisobga olish davlat yoʻli bilan hisobga olishning asosini tashkil etadi. Uylar va turar joylarni texnik hisobga olish hamda davlat roʻyxatidan oʻtkazish Oʻzbekiston Respublikasi Vazirlar Mahkamasining “Oʻzbekiston Respublikasida binolar va inshootlar davlat kadastrini yuritish toʻgʻrisida” 1997-yil 2-iyundagi 278-son qaroriga muvofiq amalga oshiriladi. Uy-joy fondini texnik hisobga olishni yuritish va davlat roʻyxatidan oʻtkazish Qoraqalpogʻiston Respublikasi, viloyatlar va Toshkent shahri yer tuzish va koʻchmas mulk kadastri davlat korxonalarining tegishli tumanlar (shaharlar)dagi filiallariga yuklanadi. 5. Qoraqalpogʻiston Respublikasi, viloyatlar va Toshkent shahri yer tuzish va koʻchmas mulk kadastri davlat korxonalarining tegishli tumanlar (shaharlar)dagi filiallari uy-joy fondini, uning qaysi idoraga qarashliligi va mulkchilik shakllaridan qatʼi nazar, texnik hisobga olishni amalga oshiradilar. 7. Qoraqalpogʻiston Respublikasi, viloyatlar va Toshkent shahri yer tuzish va koʻchmas mulk kadastri davlat korxonalarining tegishli tumanlar (shaharlar)dagi filiallari: uy-joy fondini texnik inventarizatsiyalashga; uylar va turar joylarning texnik holatini nazorat qilishga; uylar va turar joylarni baholashga va qayta baholashga, shu jumladan, soliq olish maqsadida baholashga va qayta baholashga; axborot va konsultativ xizmat koʻrsatish va uy-joy fondini davlat yoʻli bilan hisobga olish bilan bogʻliq boshqa faoliyatni amalga oshirishga majburdirlar. 8. Uy va turar joyning inventar yigʻma jildi uy yoki turar joy foydalanish uchun qabul qilib olinayotganda yoxud turar joy uy-joy fondiga kiritilayotganda tuziladi. Keyingi texnik hisobga olish uylar va turar joylarni vaqti-vaqti bilan rejali xatlashlar oʻtkazish yoʻli bilan besh yilda kamida bir marta, shuningdek rejadan tashqari tekshirishlar jarayonida hisobga olish koʻrsatkichlari oʻzgarishlari aniqlanishiga qarab amalga oshiriladi. 9. Inventarizatsiya maʼlumotlari va uy-joy fondini texnik hisobga olishning boshqa maʼlumotlari, agar Oʻzbekiston Respublikasi qonunchiligida boshqacha tartib nazarda tutilmagan boʻlsa, quyidagi hollarda qoʻllanish uchun majburiydir: koʻchmas mulkka boʻlgan huquqlarni hamda koʻchmas mulkka oid bitishuvlarni davlat roʻyxatidan oʻtkazishda; turar joy sohasida koʻchmas mulkka solinadigan soliqni hisoblash va uning bazasini nazorat qilishda; uylar va turar joylarni foydalanishga topshirishda; uylar va turar joylarning texnik holatini hamda fizik eskirganligini aniqlashda; xususiy uy-joy mulkdorlari shirkatini roʻyxatdan oʻtkazishda; uy-joy fondi obyektlariga kadastr tartib raqamlari berishda. 10. Uylar va turar joylarni rejali texnik inventarizatsiyalash Qoraqalpogʻiston Respublikasi, viloyatlar va Toshkent shahri yer tuzish va koʻchmas mulk kadastri davlat korxonalarining tegishli tumanlar (shaharlar)dagi filiallari tomonidan ular mulkdorlarining mablagʻlari hisobiga, joylardagi davlat hokimiyati organlari tomonidan tasdiqlanadigan stavkalar boʻyicha amalga oshiriladi. Rejadan tashqari tekshirishlar uylar va turar joylar mulkdorlarining buyurtmanomalariga koʻra, shartnoma narxlari boʻyicha Qoraqalpogʻiston Respublikasi, viloyatlar va Toshkent shahri yer tuzish va koʻchmas mulk kadastri davlat korxonalarining tegishli tumanlar (shaharlar)dagi filiallari tomonidan amalga oshirilishi mumkin. 11. Qurilishi tugallangan uy va turar joyga kadastr ishi Qoraqalpogʻiston Respublikasi, viloyatlar va Toshkent shahri yer tuzish va koʻchmas mulk kadastri davlat korxonasining tegishli tuman (shahar)dagi filiali tomonidan tayyorlanadi va buyurtmachi (quruvchi) tomonidan qabul qilish komissiyasiga taqdim etilgan hujjatlar tarkibiga kiritiladi. Turar joy imoratlariga boʻlgan huquq davlat roʻyxatidan oʻtkazilmasdan ularning kadastr ishi berilishiga yoʻl qoʻyilmaydi. 12. Uy va turar joyning inventar yigʻma jildidan olingan maʼlumotlar ayrim turlaridan koʻchirmalar va nusxalar mustaqil hujjatlarni tashkil etadi, ularni berish tartibi joylardagi davlat hokimiyati organlari tomonidan belgilanadi. 13. Uylar, turar joylarni hisobga olish davlat kadastri yagona tizimining boshqa kadastrlar bilan texnologik aloqalarini taʼminlovchi avtomatik boshqarish tizimi vositalarini qoʻllagan holda uy-joy fondi reyestrini yuritish yoʻli bilan Qoraqalpogʻiston Respublikasi, viloyatlar va Toshkent shahri yer tuzish va koʻchmas mulk kadastri davlat korxonalarining tegishli tumanlar (shaharlar)dagi filiallari tomonidan amalga oshiriladi. 14. Uy-joy fondining hisobga olish — texnik, hujjatlar yigʻma jildi, roʻyxatdan oʻtkazish daftarlari, inventar hujjatlar yigʻma jildida shakllangan roʻyxatdan oʻtkazilgan hujjatlarning nusxalari, boshqa inventarizatsiya hujjatlari Qoraqalpogʻiston Respublikasi, viloyatlar va Toshkent shahri yer tuzish va koʻchmas mulk kadastri davlat korxonalarining tegishli tumanlar (shaharlar)dagi filiallari arxivida, shuningdek, Oʻzbekiston Respublikasi davlat arxivlarida saqlanadi. Qoraqalpogʻiston Respublikasi, viloyatlar va Toshkent shahri yer tuzish va koʻchmas mulk kadastri davlat korxonalarining tegishli tumanlar (shaharlar)dagi filiallari arxivlari Oʻzbekiston Respublikasi davlat arxiv fondiga kiradi va joylardagi davlat hokimiyati organlari foydalanishida boʻlgan respublika mulki hisoblanadi. Qoraqalpogʻiston Respublikasi, viloyatlar va Toshkent shahri yer tuzish va koʻchmas mulk kadastri davlat korxonalarining tegishli tumanlar (shaharlar)dagi filiallari arxivlarining begonalashtirilishiga yoʻl qoʻyilmaydi. 15. Qoraqalpogʻiston Respublikasi, viloyatlar va Toshkent shahri yer tuzish va koʻchmas mulk kadastri davlat korxonalarining tegishli tumanlar (shaharlar)dagi filiallari va boshqa organlar mansabdor shaxslarining mazkur Nizom talablarining zarur darajada bajarilishi uchun javobgarligi Oʻzbekiston Respublikasi qonunchiligiga muvofiq belgilanadi. 1. Mazkur Nizom uylar va turar joylarni uy-joy fondiga kiritish asoslari va shartlarini tartibga soladi. 2. Uy-joy fondi — inson yashashi uchun yaroqli boʻlgan turar joydan, shu jumladan, uylar, kvartiralar, xizmat turar joylari, maxsus uylar (yotoqxonalar, vaqtinchalik uy-joy fondi uylari, nogironligi boʻlgan shaxslar, faxriylar, yolgʻiz qariyalar, internat-uylar, shuningdek, bolalar uylari va boshqa maxsus maqsadli uylar)dan iborat boʻlgan fond. 3. Uylar va turar joylar uy-joy fondiga belgilangan tartibda kiritilishi kerak. 4. Qurilish tugallangandan keyin uylar va turar joylarni, mulkchilik shakllari va idoraviy boʻysunishlaridan qatʼi nazar, foydalanishga qabul qilib olish tuman, shahar hokimi tomonidan tayinlanadigan qabul qilish komissiyalari tomonidan amalga oshiriladi. 7. Bogʻdorchilik va boshqa yer uchastkalarida joylashgan hamda Oʻzbekiston Respublikasi Uy-joy kodeksining 9-moddasida nazarda tutilgan talablarga javob beradigan imoratlarga ega boʻlgan shaxslar shu imoratlarni uylar sifatida rasmiylashtirishni va ularni uy-joy fondiga kiritishni talab qilishga haqlidirlar. Ushbu talablar ular tomonidan Qoraqalpogʻiston Respublikasi, viloyatlar va Toshkent shahri yer tuzish va koʻchmas mulk kadastri davlat korxonasining tegishli tuman (shahar)dagi filialiga joylardagi davlat hokimiyati organlarining bogʻdorchilik shirkatlari va boshqa shirkatlar (kooperativlar) uchun yer uchastkasi ajratish toʻgʻrisidagi qarori hamda tuman, shahar hokimining koʻrsatib oʻtilgan imoratlarni uylar sifatida rasmiylashtirish toʻgʻrisidagi qarori taqdim etilgan taqdirda qondirilishi mumkin. 8. Uy-joy fondiga: uy-joylardagi savdo, maishiy va nosanoat tusidagi boshqa ehtiyojlar uchun moʻljallangan, yashash uchun moʻljallanmagan joylar; uy-joy qurish uchun ajratilgan yer uchastkalarida tiklangan, ularda fuqarolarning qancha vaqt yashashidan qatʼi nazar, mavsumiy va vaqtincha yashash uchun moʻljallangan imoratlar va joylar; oʻzboshimchalik bilan qurilgan uylar va turar joylar; turar joylarga qoʻyiladigan talablarga javob bermaydigan imoratlar va joylar kiritilmaydi. 9. Mulkdor tomonidan taqdim etilgan hujjatlar asosida Qoraqalpogʻiston Respublikasi, viloyatlar va Toshkent shahri yer tuzish va koʻchmas mulk kadastri davlat korxonasining tegishli tuman (shahar)dagi filiali turar joyga yoki kvartiraga mulk huquqini davlat roʻyxatidan oʻtkazadi hamda bino va inshootga mulk huquqini davlat roʻyxatidan oʻtkazish toʻgʻrisidagi guvohnomani beradi, u turar joy yoki kvartiraning uy- joy fondiga kiritilganligining tasdigʻi hisoblanadi. 10. Turar joylarga va kvartiralarga huquqlarni davlat roʻyxatidan oʻtkazish Vazirlar Mahkamasining 2014-yil 7-yanvardagi 1-son qarori bilan tasdiqlangan Koʻchmas mulkka boʻlgan huquqlarni va u haqda tuzilgan bitimlarni davlat roʻyxatidan oʻtkazish tartibi toʻgʻrisidagi Nizomga muvofiq amalga oshiriladi. 1. Mazkur Nizom uylarni va turar joylarni uy-joy fondidan chiqarish asoslarini va shartlarini tartibga soladi. 2. Uylar va turar joylar mulkdorlari, uy-joylarga xizmat koʻrsatish va ularni taʼmirlash boʻyicha boshqaruvchi tashkilotlar muntazam ravishda rejali — ogohlantiruvchi va rejadan tashqari koʻriklar oʻtkazish yoʻli bilan uylar va turar joylarning texnik holati ustidan nazoratni amalga oshiradilar. 3. Rejadan tashqari koʻriklar zilzilalar, sel toshqinlari, jalalar, dovulli shamollar, kuchli qor yogʻishlari, suv toshqinlari va stixiyali tusdagi boshqa hodisalar, uylar joylashgan hududdagi uylarning alohida elementlarini va ularni butunlay shikastlashi mumkin boʻlgan harbiy harakatlardan keyin, issiqlik, suv, elektr taʼminoti tizimlaridagi avariyalardan keyin va poydevorlar va elementlarning deformatsiyalanishi aniqlanganda majburiy tartibda oʻtkazilishi kerak. 4. Barcha texnik koʻriklar natijalari dalolatnomalar bilan rasmiylashtiriladi va uylar yoki turar joylar mulkdori (uy-joylarga xizmat koʻrsatish va ularni taʼmirlash boʻyicha boshqaruvchi tashkilot)da turishi kerak boʻlgan uy yoki turar joyning texnik holatini hisobga olish hujjatlarida yoki inventar hujjatlar yigʻma jildida aks ettiriladi. 5. Uy yoki turar joy mulkdori arizasiga koʻra yoki uy-joylarga xizmat koʻrsatish boʻyicha boshqaruvchi tashkilotning yozma xabariga koʻra, shuningdek, mazkur Nizomning 3-bandida koʻrsatilgan hollarda, uyning yoki turar joyning, kimga qarashliligidan qatʼi nazar, texnik holatini aniqlash uchun tuman, shahar hokimi tomonidan komissiya tuziladi. 6. Uy yoki turar joyning texnik holatini aniqlash komissiyasi tarkibiga quyidagilar kiradi: tuman, shahar hokimi oʻrinbosari — komissiya raisi; komissiya aʼzolari; uy yoki turar joy mulkdori; uy-joylarga xizmat koʻrsatish va ularni taʼmirlash boʻyicha boshqaruvchi tashkilot vakili; Oʻzbekiston Respublikasi Sogʻliqni saqlash vazirligi huzuridagi Sanitariya-epidemiologik osoyishtalik va jamoat salomatligi qoʻmitasining tegishli hududiy organi vakili; Davlat yongʻin nazorati vakili; Davlat arxitektura va qurilish qoʻmitasining joylardagi organlari vakili; Vazirlar Mahkamasi huzuridagi Sanoat, radiatsiya va yadro xavfsizligi qoʻmitasi (texnologiya asbob-uskunalari mavjud obyektlardagi uylar va turar joylar boʻyicha) vakili; Oʻzbekiston Respublikasi Mudofaa vazirligi vakili — harbiy shaharchalardagi uylar va turar joylar boʻyicha; Qoraqalpogʻiston Respublikasi, viloyatlar va Toshkent shahri yer tuzish va koʻchmas mulk kadastri davlat korxonasining tegishli tuman (shahar)dagi filiallarining vakili; issiqlik, suv, gaz va elektr bilan taʼminlovchi tashkilotlar vakillari. 7. Komissiya uyni yoki turar joyni koʻzdan kechirgandan va asboblar bilan tekshirgandan keyin: fizik eskirishi (uy yoki turar joyning koʻrik oʻtkazilgan paytdagi texnik va u bilan bogʻliq boʻlgan boshqa foydalanish koʻrsatkichlarining yomonlashganlik darajasini mufassal koʻrsatgan holda); mazkur Nizomning 3-bandida koʻrsatib oʻtilgan sabablar tufayli avariya holatiga tushishi oqibatida yashash uchun yaroqsiz holga kelgan uyni yoki turar joyni uy-joy fondidan chiqarish toʻgʻrisida yozma xulosa beradi. 8. Komissiya xulosasiga muvofiq tuman, shahar hokimi yashash uchun yaroqsiz boʻlgan uylar yoki turar joylarni boshqa maqsadlarda foydalanish uchun qayta jihozlash yoxud ushbu uylar yoki turar joylarni buzish toʻgʻrisidagi tavsiyanoma bilan tegishli ravishda Qoraqalpogʻiston Respublikasi Vazirlar Kengashiga, viloyat, Toshkent shahar hokimiga murojaat qiladi. 9. Tuman, shahar hokimi tavsiyanomasi asosida Qoraqalpogʻiston Respublikasi Vazirlar Kengashi, viloyat, Toshkent shahar hokimi tomonidan yashash uchun yaroqsiz boʻlgan uylar yoki turar joylarni boshqa maqsadlarda foydalanish uchun qayta jihozlash yoxud buzish toʻgʻrisida qaror chiqariladi. Bunda turar joylari avariya holatida yoki tabiiy ofatlardan jabrlangan deb eʼtirof etilgan fuqarolarga davlat tomonidan tekin uy-joy berish masalasi albatta hal qilingan boʻlishi kerak. 10. Qoraqalpogʻiston Respublikasi Vazirlar Kengashi, viloyatlar va Toshkent shahri hokimlari tomonidan boshqa maqsadlarda turar joylar va kvartiralarni boshqa maqsadlarda foydalanish yoki buzib tashlash uchun qayta uskunalash tufayli uy-joy fondidan chiqarish toʻgʻrisida qaror qabul qilinganligi munosabati bilan turar joylar va kvartiralarning maqsadi va parametrlariga oʻzgartirishlar Qoraqalpogʻiston Respublikasi, viloyatlar va Toshkent shahri yer tuzish va koʻchmas mulk kadastri davlat korxonalarining tegishli tumanlar (shaharlar)dagi filiallari tomonidan roʻyxatdan oʻtkaziladi. 11. Uylar va turar joylar: a) Qoraqalpogʻiston Respublikasi Joʻqorgʻi Kengesi, tegishli xalq deputatlari viloyat yoki Toshkent shahar Kengashining qarori asosida jamoat ehtiyojlari uchun yer uchastkalarining olib qoʻyilishi munosabati bilan fuqarolar yoki yuridik shaxslar mulki boʻlgan uylar (kvartiralar) buzilganda; b) turar joy Qoraqalpogʻiston Respublikasi Vazirlar Kengashi, viloyatlar, Toshkent shahar hokimlari qaroriga koʻra yashash uchun moʻljallanmagan joylarga oʻtkazilgan hollarda ham uy-joy fondidan chiqariladi. 13. Uylar yoki turar joylarga boʻlgan mulkchilik shakllarining oʻzgarishi uyni, turar joyni uy-joy fondidan chiqarish uchun asos hisoblanmaydi.